section_heading: Format natjecanja
paragraph_text: Tijekom sezone, koja traje od kolovoza do svibnja, svaki klub igra dvaput s ostalim momčadima, jednom kod kuće i jednom u gostima. Igra se ukupno 38 kola. Za pobjedu momčad dobiva tri boda, jedan bod se dobiva za neriješen ishod, dok se za poraz ne dobiva nijedan bod. Momčadi se rangiraju prema broju bodova, momčad koja na kraju sezone sakupi najviše bodove postaje prvak. Ako klubovi imaju isti broj bodova, tada međusobni ogled ta dva kluba odlučuje mjesto na tablici.